Lorenz Friis

Lorenz FRIIS (naskiĝis la  en Sønderborg, mortis la  en Arhuzo) estis dana esperantisto kaj instruisto, ekde 1981 Honora Membro de UEA.

Li propagandis kaj gvidis kursojn en Broager en suda Danio kaj la antaŭurbo Aabyhøj, nuntempe antaŭurbo de Arhuzo en meza Danio. En Aabyhøj li ankaŭ fondis Esperanto-klubon. Li estis prezidanto de la ekzamena komitato por Jutlando, redaktoro de la lingva paĝo de Dana Esperanta Gazeto kaj direktoro de Isosek por Danio. Li verkis du Esperantajn lernolibrojn. En 1930 li edziĝis kun la nederlanda esperantistino Cornelia Lignian, listo de kapvorto "geedziĝoj esperantistaj" el la Enciklopedio de Esperanto de 1934 () kiu post sia edziniĝo administris Danan Esperanto Eldonejon (Dansk Esperanto-Forlag). Li estis unu el la ĉefkunlaborantoj de la Enciklopedio de Esperanto. artikolo de kapvorto "Friis" el la Enciklopedio de Esperanto de 1934 ()

En 1938 aperis lia Store Esperanto-Dansk Ordbog (Granda Esperanto-Dana Vortaro), verkita kun Peter Frey en Aabyhøj ĉe Dansk Esperanto-Forlag (268, [2] p., 20x14 cm). Ĝi estis represita en dua eldono 1953 kaj tria eldono 1969 kaj restis la plej multe uzita siaspeca ĝis apero de la moderna de Eckhard Bick en 1990.

En aprilo 1937 aperis jena anonco en la gazeto La Juna Vivo:
 INTERNACIAJ FERIAJ ESPERANTO-KURSOJ en Helsingør, Danlando: Prezo: La restado dum unu semajna kurso kostas entute nur 18 gld. (kotizo, manĝo kaj loĝo en dupersona ĉambro). Petu informojn ĉe: S.ro L. Friis, Thyrasvej 15, Aabyhøj, Danlando.La Juna Vivo, aprilo 1939 , paĝo 21.

 Fontoj 

 Eksteraj ligiloj 
 Libroj de kaj pri Lorenz Friis en la Kolekto por Planlingvoj kaj Esperantomuzeo 


Kategorio:Danaj esperantistoj
Kategorio:Esperanto-vortaristoj